CELEX: 62009TN0189
Language: sk
Date: 2009-05-12 00:00:00
Title: Vec T-189/09: Žaloba podaná 12. mája 2009 — Poloplast/ÚHVT — Polypipe Building Products (P)

18.7.2009   
            
            
               SK
            
            
               Úradný vestník Európskej únie
            
            
               C 167/17
            
         Žaloba podaná 12. mája 2009 — Poloplast/ÚHVT — Polypipe Building Products (P)
   (Vec T-189/09)
   2009/C 167/33
   Jazyk žaloby: nemčina
   
      Účastníci konania
   
   
      Žalobkyňa: Poloplast GmbH & Co. KG (Leonding, Rakúsko) (v zastúpení: G. Bruckmüller, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Polypipe Building Products Ltd (Edlinton, Spojené kráľovstvo)
   
      Návrhy žalobkyne
   
   
               —
            
            
               zrušiť napadnuté rozhodnutie druhého odvolacieho senátu Úradu pre harmonizáciu vnútorného trhu z 25. februára 2009 alebo ho zmeniť v tom zmysle, že sa v ňom určí, že neexistuje žiadne nebezpečenstvo zámeny medzi citovanými ochrannými známkami, ako aj
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „P“ pre tovary a služby zaradené do tried 6, 11, 17, 19 a 42 (prihláška č. 3 148 194).
   
      Majiteľ ochrannej známky alebo označenia, ktoré je základom námietky: Polypipe Building Products Ltd.
   
      Ochranná známka alebo označenie, ktoré je základom námietky: obrazová ochranná známka „P“ pre tovary a služby triedy 17 (ochranná známka Spoločenstva č. 33 191) a obrazová ochranná známka „P POLYPIPE“ pre tovary a služby zaradené do tried 6, 11, 17, 19 a 20 (ochranná známka Spoločenstva č. 2 685 691).
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: čiastočné zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009 (1)], keďže medzi predmetnými ochranným známkami neexistuje nebezpečenstvo zámeny.
   
      (1)  Nariadenia Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 2009, s. 1).